Diari Oficial de la Generalitat Valenciana


Sumari del DOGV 8110, del 22-08-2017 (2017/7110)

Aprovació de l'informe ambiental i territorial estratègic pel procediment simplificat de la modificació puntual número 2 del Pla parcial sector-5 Torrubero, relativa a l'article 15 de les normes urbanístiques.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7110


Data del document
:   25-07-2017

Organisme emissor
:   Ajuntament de Museros

Tipus de document
:   Anunci

Descriptors 

:   * Museros
    * pla d'urbanisme
    * administració local

Aprovació de l'informe ambiental i territorial estratègic pel procediment simplificat de la modificació puntual número 2 del Pla parcial sector-5 Torrubero, relativa a l'article 15 de les normes urbanístiques. [2017/7110]  
El Ple de l'Ajuntament, en la sessió extraordinària de 7 de juliol de 2017, va adoptar un acord en què la part dispositiva estableix el següent:  
  
«D'acord amb els articles 50, 51, 57 i 63 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, és procedent que el Ple de la corporació, en qualitat d'òrgan ambiental i al mateix temps substantiu, adopte l'acord següent:  
Primer. Concloure que la proposta de modificació puntual número 2 del Pla parcial del sector 5 Torrubero, quant a l'article 15 de les normes urbanístiques, no té efectes significatius sobre el medi ambient, d'acord amb l'informe emés per l'enginyer tècnic municipal d'1 de gener de 2017, i d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual número 2 del pla parcial, i designar-la com a l'única idònia mediambientalment en aquesta actuació, de conformitat amb el document inicial estratègic.  
Tercer. Informar del contingut d'aquest acord a l'òrgan promotor, per tal de continuar el procediment d'aprovació de la modificació puntual del Pla parcial del sector 5 Torrubero i ordenar la publicació d'aquest acord de resolució d'informe ambiental i territorial estratègic pel procediment simplificat al Diari Oficial de la Generalitat Valenciana, als efectes previstos en l'article 51.7 de la LOTUP.  
  
Quart. Aquest acord de culminació de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en la via contenciosa administrativa davant de l'acte que aprove l'instrument de planejament, la qual cosa no és inconvenient perquè s'utilitzen els mitjans de defensa que es consideren adients en dret.  
Cinqué. Aquesta resolució d'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis, si una vegada publicat al Diari Oficial de la Generalitat Valenciana, no s'haguera procedit a l'aprovació de la modificació puntual número 2 del pla parcial en el termini màxim de quatre anys des de la seua publicació. En aqueix cas, l'òrgan promotor haurà d'iniciar novament el procediment d'avaluació ambiental i territorial estratègica simplificada de la modificació del pla.  
  
Sisé. Ordenar, per economia procedimental, i per tractar-se d'una modificació puntual de pla, que afecta únicament l'ordenació detallada de l'article 15 de les normes urbanístiques del sector 5 Torrubero, la seua submissió a informació pública durant un període mínim de 45 dies hàbils, i assegurar, almenys, les mesures mínimes de publicitat exigides per l'article 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
Seté. Durant aqueix termini d'informació pública ?que s'efectuarà al Diari Oficial de la Generalitat Valenciana i en premsa escrita de gran difusió?, es consultaran els organismes afectats amb petició dels informes exigibles d'acord amb la legislació sectorial, i també, les entitats subministradores dels serveis públics urbans que puguen resultar afectades. La falta d'emissió dels informes esmentats en el termini establit permetrà prosseguir la tramitació de les actuacions.  
  
Huité. Una vegada concloses les anteriors actuacions, i informades les al·legacions o informes que s'hagen presentat o emés, el pla serà sotmès a l'aprovació pel Ple de l'Ajuntament per tractar-se de l'òrgan competent, ja que es considera una qüestió relativa a l'ordenació detallada. L'acord d'aprovació definitiva, juntament amb la modificació de l'article 15 de les normes urbanístiques del Pla parcial sector 5 Torrubero, es publicaran al Butlletí Oficial de la Província perquè entren en vigor.  
  
Nové. Per tractar-se d'una aprovació definitiva la matèria de la qual és competència municipal, abans de la seua publicació, es remetrà una còpia digital de la modificació puntual del pla parcial a la conselleria competent en matèria d'ordenació del territori i urbanisme per a la inscripció en el Registre Autonòmic d'Instruments de Planejament Urbanístic.»  
  
Museros, 25 de juliol de 2017.- L'alcaldessa: Cristina Civera Balaguer.